REPUBLIKA HRVATSKA

ŠIBENSKO-KNINSKA ŽUPANIJA

OSNOVNA ŠKOLA PIROVAC

Pirovac, Put škole 10, 22213 Pirovac

KLASA: 003-06/17-01/6

URBROJ: 2182/1-12/1-9-17-01

Pirovac, 19. lipnja 2017.

Na temelju članaka126. i 127. Zakona o odgoju i obrazovanju u osnovnoj i srednjoj školi (“N.N.“ br. 87/08., 86/09., 92/10., 105/10.-ispravak, 90/11., 16/12., 86/12., 94/13., 152/14. i 07/17.) i članka. 61. Statuta škole, Školski odbor Osnovne škole Pirovac, Pirovac donosi

**ODLUKU O RASPISIVANJU NATJEČAJA**

**za izbor i imenovanje ravnatelja/ice škole**

**Natječaj će se objaviti u dnevnom tisku (Slobodna Dalmacija) s datumom 20. lipnja 2017. i na web stranici škole.**

Uvjeti:

1.) završen studij odgovarajuće vrste za rad na radnom mjestu učitelja ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij.

2.) uvjeti propisani člankom 106. Zakona o odgoju i obrazovanju u osnovnoj i srednjoj školi

3.) najmanje osam (8) godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.

Ravnatelj/ica osnovne škole može biti **i** osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koja ne ispunjava uvjete iz članka 126. stavka 1. podstavka 1. ili stavka 2. Zakona o odgoju i obrazovanju u osnovnoj i srednjoj školi  može biti ravnatelj/ ica osnovne škole ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavao/la je uvjete za ravnatelja/icu propisane Zakonom o osnovnom školstvu („N.N.“  br. 59/90., 26/93., 27/93., 29/94., 7/96., 59/01., 114/01. i 76/05).

Uz prijavu na natječaj kandidati su obvezni priložiti u izvorniku ili ovjerenom preslici:

-životopis

-domovnicu

-dokaz o stečenoj stručnoj spremi (diplomu)

-dokaz o položenom stručnom ispitu

-dokaz o stažu osiguranja (potvrda odnosno elektronički zapis iz matične evidencije HZMO-a)

-dokaz o stažu na odgojno-obrazovnim poslovima (potvrda školske ustanove o vrsti poslova i trajanju radnog odnosa)

-dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem članka 126. stavka 3. Zakona o odgoju i obrazovanju u osnovnoj i srednjoj školi (odluke o imenovanju ili ugovore o radu)

-dokaz da ne postoje zakonske zapreke za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi (uvjerenje nadležnog suda ne starije od 6 dana)

Ravnatelj/ica se imenuje na vrijeme od 5 (pet) godina.

Na natječaj se mogu ravnopravno prijaviti osobe oba spola.

Rok za podnošenje prijava kandidata s potrebnom dokumentacijom je osam (8) dana od dana objave natječaja.

Prijave s potrebnom dokumentacijom dostaviti preporučenom poštom ili neposredno na adresu: Osnovna škola Pirovac, Put škole 10, 22 213 Pirovac u zatvorenoj omotnici s naznakom „natječaj za ravnatelja/icu – ne otvarati“.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

PREDSJEDNICA ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Silva Baus

DOSTAVITI:

1. Oglasna ploča škole
2. Web stranica škole
3. Slobodna Dalmacija
4. pismohrana